Ана дьо Ноай
Песен за благоприятното време

Превод от френски: Иван Бориславов, 1989

chitanka.info

Ех, как ни мамиш, време, със свойте светли песни:

Души, тела, литнете в просторите небесни!

От пътищата прашни, от гъстата трева

Извличайте наслади — най-мъдро е това!

Любете се, защото реални на света

са само чудесата, мечтите, любовта.

Върху земята клета, тъй често с мрак покрита,

мирът да носи радост, а правдата — защита.

Човек, научил много, се чувства по-добре

дори в мига, когато ще трябва да умре.

Живейте и познайте любов, и гняв, и страст,

о, бедни мои хора, животът е пред вас!

Издание:

Ана дьо Ноай

Сянката на дните

Избрани стихотворения

Народна култура, 1989

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.